CELEX: 32006D0168
Language: bg
Date: 2006-01-04 00:00:00
Title: Решение на Комисията от 4 януари 2006 година за установяване на изисквания за здравно и ветеринарно сертифициране при внос в Общността на ембриони от едър рогат добитък и за отмяна на Решение 2005/217/ЕО (нотифицирано под номер С(2005) 5796)Текст от значение за ЕИП.

Важна правна забележка

|

32006D0168

Официален вестник n° L 057 , 28/02/2006 стр. 0019 - 0034 Официален вестник n° L 118 , 08/05/2007 стр. 0320 - 0335

		20060104Решение на Комисиятаот 4 януари 2006 годиназа установяване на изисквания за здравно и ветеринарно сертифициране при внос в Общността на ембриони от едър рогат добитък и за отмяна на Решение 2005/217/ЕО(нотифицирано под номер С(2005) 5796)(текст от значение за ЕИП)(2006/168/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/556/ЕИО на Съвета от 25 септември 1989 г. относно ветеринарно-медицинските изискванията при търговията в рамките на Общността и при внос от трети страни на ембриони от животни от рода на едрия рогат добитък [1], и по-специално член 7, параграф 1 и член 9, параграф 1, буква б) от нея,като има предвид, че:(1) Директива 89/556/ЕИО определя ветеринарно-медицинските изисквания при търговия в рамките на Общността и при внос от трети страни на незамразени или замразени ембриони от животни от рода на едрия рогат добитък.(2) Цитираната директива предвижда, inter alia, че ембриони от животни от рода на едрия рогат добитък могат да бъдат пренасяни от една държава-членка в друга само ако са заченати чрез изкуствено осеменявани или чрез оплождане in vitro при използване на сперма от донор, който се намира в център за събиране на сперма, одобрен от компетентния орган за събиране, обработка и съхраняване на сперма, или на внесена сперма в съответствие с Директива 88/407/ЕИО на Съвета от 14 юни 1988 г. относно определяне на здравните изисквания за животни при внос и търговия в рамките на Общността на сперма от домашни животни от рода на едрия рогат добитък [2].(3) Решение 92/452/ЕИО на Комисията от 30 юли 1992 г. относно съставяне на списъци с екипите за събиране на ембриони, одобрени в трети страни, по отношение износа на ембриони от едър рогат добитък за Общността [3] предвижда, че държавите-членки могат да внасят такива ембриони от трети страни само ако те са събрани, обработени, включително осеменяване in vitro, и съхранявани от екипи за събиране на ембриони, включени в списъците към цитираното решение.(4) Предвид проблемите в търговията, които възникват във връзка с новите по-стриктни изисквания към спермата от животни от рода на едрия рогат добитък, използвана за оплождане, въведени с Решение 92/471/ЕИО на Комисията [4], Комисията прие Решение 2005/217/ЕО от 9 март 2005 г. за определяне на ветеринарно-медицинските условия и изискванията на ветеринарната сертификация за внос в Общността на ембриони от животни от рода на едрия рогат добитък [5].(5) Решение 2005/217/ЕО позволява за един временен период, изтичащ на 31 декември 2006 г., внос на ембриони от животни от рода на едрия рогат добитък, събрани или произведени преди 1 януари 2006 г. и заченати с използване на сперма, която не съответства напълно на изискванията на Директива 88/407/ЕИО, при условие че такива ембриони се имплантират в женски животни от рода на едрия рогат добитък, намиращи се в държавата-членка по местоназначение и се изключват от търговията в рамките на Общността.(6) Международното дружество за трансфер на ембриони (IETS) е оценило като незначителен риска от пренасяне на определени заразни болести чрез ембриони до реципиенти или потомство, при условие че ембрионите се третират правилно между тяхното събиране и трансфера им. Такава е и позицията на Световната организация за здравето на животните (OIE), доколкото това се отнася до ембрионите, получени in vivo. Въпреки това, с цел опазване здравето на животните, следва да се предприемат необходимите насрещни предпазни мерки по отношение на сперма, използвана за оплождане, по-конкретно за ембрионите, създадени in vitro.(7) Следователно следва да бъдат приети изисквания на Общността за вноса на ембриони от едър рогат добитък, получени чрез естествено (in vivo) оплождане и произведени чрез оплождане in vitro, особено по отношение на спермата, използвана за оплождане.(8) Като се има предвид оценката на риска, извършена от IETS и в съответствие с препоръките на ОIЕ, условията за вноса на in vivo получени ембриони от говеда, трябва да бъдат опростени, докато по-строгите изисквания към здравето на животните следва да бъдат запазени за вноса на in vitro получени ембриони от едър рогат добитък, със специални ограничения, когато zona pellucida е нарушена по време на процеса.(9) С цел постигане на яснота на законодателството на Общността, Решение 2005/217/ЕИО следва да бъде отменено и заменено с настоящото решение.(10) Въпреки това, за да се позволи на икономическите оператори да се адаптират към новите изисквания, определени в настоящото решение, уместно е да се предвиди преходен период, с което ембриони от домашни животни от рода на едрия рогат добитък, събрани или произведени преди 1 януари 2006 г. могат, при спазване на определени условия, да бъдат внасяни в Общността, съгласно изискванията, определени в приложение V към настоящото решение.(11) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Общи изисквания при вноса на ембриониДържавите-членки разрешават вноса на ембриони от домашни животни от рода на едрия рогат добитък (ембриони), събрани или произведени в трета страна, изброена в приложение I към настоящото решение, от одобрени екипи за събиране или производство на ембриони, изброени в приложението към Решение 92/452/ЕИО.Член 2Внос на in vivo получени ембриониДържавите-членки разрешават вноса на ембриони, получени чрез оплождане in vivo и съответстващи на изискванията към здравето на животните, определени в типовия ветеринарен сертификат в приложение II.Член 3Внос на in vitro получени ембриони1. Държавите-членки разрешават вноса на ембриони, които са произведени чрез оплождане in vitro с използване на сперма, съответстваща на Директива 88/407/ЕИО и която отговаря на ветеринарномедицинските изисквания, определени в типовия ветеринарен сертификат в приложение III към настоящото решение.2. Държавите-членки разрешават внос на ембриони, които са произведени чрез оплождане in vitro, с използване на сперма, произведена в одобрени центрове за събиране на сперма или съхранявана в центрове за съхраняване на сперма в трети страни, изброени в приложение I към Решение 2004/639/ЕО на Комисията [6], и които отговарят на ветеринарномедицинските изисквания, определени в типовия ветеринарен сертификат в приложение IV към настоящото решение, при условие че такива ембриони са:а) изключени от търговия в рамките на Общността; иб) единствено имплантирани в женски говеда, намиращи се в държавата-членка по местоназначение, посочена във ветеринарния сертификат.Член 4Преходни меркиЧрез дерогация от членове 2 и 3 държавите-членки разрешават, до 31 декември 2006 г., вноса на ембриони от трети страни, изброени в приложение I, при условие че тези ембриони съответстват:а) на ветеринарно-санитарните изисквания, определени в типовия ветеринарен сертификат в приложение V; иб) на следните условия:i) трябва да са събрани или произведени преди 1 януари 2006 г.;ii) трябва да бъдат използвани единствено за имплантация в женски говеда, намиращи се в държавата-членка по местоназначение, означена във ветеринарния сертификат;iii) трябва да бъдат изключени от търговия в рамките на Общността;iv) трябва да бъдат придружени от такъв сертификат, надлежно попълнен, преди 1 януари 2007 г.Член 5ОтмянаРешение 2005/217/ЕО се отменя.Член 6ПрилаганеНастоящото решение се прилага от 1 януари 2006 г.Член 7АдресатиАдресати на настоящото решение са държавите членки.Съставено в Брюксел на 4 януари 2006 година.За КомисиятаMarkos KyprianouЧлен на Комисията[1] ОВ L 302, 19.10.1989 г., стр. 1. Директива, последно изменена с Регламент (EО) № 806/2003 (ОВ L 122, 16.5.2003 г., стр. 1).[2] ОВ L 194, 22.7.1988 г., стр. 10. Директива, последно изменена с Решение 2004/101/EО на Комисията (ОВ L 30, 4.2.2004 г., стр. 15).[3] ОВ L 250, 29.8.1992 г., стр. 40. Решение, последно изменено с Решение 2005/774/EО (ОВ L 291, 5.11.2005 г., стр. 46).[4] ОВ L 270, 15.9.1992 г., стр. 27. Решение, последно изменено с Решение 2004/786/EО (ОВ L 346, 23.11.2004 г., стр. 32).[5] ОВ L 69, 16.3.2005 г., стр. 41.[6] ОВ L 292, 15.9.2004 г., стр. 21.--------------------------------------------------20060104ПРИЛОЖЕНИЕ IКод по ISO | Държава | Приложим ветеринарен сертификат | Забележки |AR | Аржентина | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |AU | Австралия | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | Допълнителните гаранции, определени в точка 11.5.2 от сертификата в приложение II и точка 11.6.2 от сертификатите в приложения III и IV са задължителни. |CA | Канада | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |CH | Швейцария [1] | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |HR | Хърватия | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |IL | Израел | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |MK | Бивша югославска република Македония [2] | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |NZ | Нова Зеландия | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |RO | Румъния | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |US | Съединени американски щати | ПРИЛОЖЕНИЕ II | ПРИЛОЖЕНИЕ III | ПРИЛОЖЕНИЕ IV | |[*] Без да се накърняват специфичните сертификационни изисквания, предвидени в което и да е приложимо споразумение на Общността с трети страни.[**] Временен код, който не оказва влияние върху окончателното наименование на страната, което ще бъде определено след приключване на преговорите, които се осъществяват понастоящем в ООН.--------------------------------------------------20060104ПРИЛОЖЕНИЕ IIЕмбриони, получени in vivo от домашни животни от рода на едрия рогат добитък, предназначени за внос, събрани в съответствие с Директива 89/556/ЕИО на Съвета+++++ TIFF ++++++++++ TIFF ++++++++++ TIFF +++++--------------------------------------------------20060104ПРИЛОЖЕНИЕ IIIЕмбриони, получени in vitro от домашни животни от рода на едрия рогат добитък, предназначени за внос, заченати с използване на сперма в съответствие с Директива 88/407/ЕИО на Съвета+++++ TIFF ++++++++++ TIFF ++++++++++ TIFF +++++--------------------------------------------------20060104ПРИЛОЖЕНИЕ IVЕмбриони, получени in vitro от домашни животни от рода на едрия рогат добитък, заченати с използване на сперма от центрове за събиране и съхранение на сперма, одобрени от компетентния орган на държавата износител+++++ TIFF ++++++++++ TIFF ++++++++++ TIFF +++++--------------------------------------------------20060104ПРИЛОЖЕНИЕ VВЕТЕРИНАРЕН СЕРТИФИКАТ ЗА ЕМБРИОНИ ОТ ДОМАШНИ ЖИВОТНИ ОТ РОДА НА ЕДРИЯ РОГАТ ДОБИТЪК, ПРЕДНАЗНАЧЕНИ ЗА ВНОС, СЪБРАНИ ИЛИ ПРОИЗВЕДЕНИ ПРЕДИ 1 ЯНУАРИ 2006 Г.+++++ TIFF ++++++++++ TIFF ++++++++++ TIFF +++++--------------------------------------------------